fi fi fi fi en fi fr fi tr fi fi fi ru fi fi fi fi en de ms nl ru ru ro pt fi ru ru ru fr fi es ru ru fi ru pt pt es fr pt fi pt en ne pt fr fi ru pt fi el ro en fr ca fr ru ru uk fi fr fa fr fi en fr fr fi hbs_lat ru it he gu mhr fr fr fi ru ru yi ro fr fi ru fi fr fr fr en he fr fr fr pt ca fr fr en ca fr pt fr fr gu ru fi fi fi ca ru fr kk ca en ru fr fr fr fr en gu fr fr nb fr fr he fr fr tr fr fr fi fi en fi es es fi fi fi fi fi fi fi fi fi fi fi fi fi fi fi fi en fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi en fi fi et fi fi
Lc0 vs. Stockfish 10 – toinen erä – Etelä-Vantaan Shakki ry – EtVaS
Ensimmäinen EtVaSin järjestämä ottelu ”tekoälyn” ja perinteisen shakkiohjelman välillä päättyi lopulta tasan. Ottelussa testattiin tiettyä versiota tekoälyn taustalla olevasta neuroverkosta, joka oli käytettävissä ottelun alkamisaikaan maaliskuun alussa. Ottelussa myös valittiin tietty avaus joka on kiinnostanut kerholaisia viime aikoina.
Kuluneiden kahden kuukauden aikana tuhansien vapaaehtoisten koneet ovat jauhaneet miljoonia testipelejä, ja neuroverkot ovat kehittyneet jatkuvasti paremmiksi. Nyt onkin aika mitata uusimman tekoälyn todellinen voima, ja laittaa koneet pelaamaan (kääntövärein) peliä alusta alkaen. Tälläkään kertaa käytössä ei ole avauskirjastoja tai loppupelitietokantoja, eli koneet ovat täysin omillaan. SF:n uusin versio on edelleen 10, ja Leela Chess Zeron (Lc0) versio on 0.21.1, sekä käytössä oleva neuroverkko on numero 42138. Aikaa koneille annetaan max 24 tuntia per siirto, mutta raati voi tarvittaessa siirtää nopeamminkin mikäli koneen näkemys parhaasta jatkosta vaikuttaa selvältä.
Leela Chess Zero – Stockfish 10
Avauksessa on päädytty lopulta sisilialaisen Najdorf-muunnelmaan. Jo ensimmäisten siirtojen aikana koneet pohtivat hyvin erilaisia tapoja jatkaa peliä, ja olettivat usein vastustajan parhaaksi siirroksi jotain muuta kuin pelijatkon. Nyt valkeilla pelaava Lc0 tutkii kuitenkin parhaana jatkona ns. englantilaista hyökkäystä, missä valkea pelaa siirrot f3, Le3, Dd2, 0-0-0 ja g4 jossain järjestyksessä. Toinen pääjatko Lg5 tarjoaa Lc0:n mielestä valkealle selkeästi vähemmän etua.
Muutaman teorian mukaan parhaan siirron jälkeen on päädytty yhteen Najdorfin tyyppiasemista. Mielenkiintoista on että 0-0:n sijasta Lc0 pitää parhaana mustan 9. … h5 -siirtoa, kun taas SF:n mielestä se on pelisiirtoa selkeästi heikompi. Lc0 arvioi tämän aseman jo jonkin verran valkealle edullisemmaksi, nähtäväksi jää miten valkea ryhtyy kasvattamaan etuaan.
Mustalla on käytännössä kaksi vastausta valkean g4-g5 -siirtoon: vastaisku b5-b4 johtaa erittäin terävään peliin (esim. Re2, Re8, f4, a5, f5, a4 ja asema on kuin ruutitynnyri), kun taas Rh5 idea on blokata valkean sotilaiden etenemistä kuningassivustalla ja mahdollisesti valmistella ratsun tuloa f4-ruutuun. Rh5 kuitenkin heikentää mustan otetta kriittisestä d5-ruudusta, mitä valkea pyrkii hyödyntämään. Stockfish näkee ratsun siirron reunaan itselleen parempana, kun taas b5-b4 jättäisi valkealle selkeän edun.
Jännite d5:ssä purkautuu useiden vaihtojen kautta. Valkea uhraa tässä jatkossa sotilaan mutta saa lähettiparin ja aktiivisemman upseeripelin. Lc0 näkee edelleen pientä etua valkealle, kun taas SF on vakuuttunut että tilanne on täysin tasan.
Peli jatkuu mielenkiintoisena, kun musta järjestelee hyökkäyskalustoaan daamisivustalle. Mustalla on edelleen sotilaan etu, mutta selkeitä asemallisia heikkouksia, kuten d6-takasotilas, huono tummaruutuinen lähetti, ja myös ratsu on hieman jumissa laidassa, koska sen täytyy myös estää valkean mahdollista h2-h4-h5 -murtoa. SF arvioi aseman edelleen tasan (0.00), kun taas Lc0 on hieman optimistisempi ja arvelee valkealla olevan pientä etua.
Musta päättää vetäytyä tornillaan, ja samalla sallia valkean lyödä a-sotilaansa. Molemmat koneet pohtivat paljon mustan mahdollista laadun uhrausta c3:ssa, ja näkivät sen yhtenä parhaista jatkoista, vaikkakin hyvin tasaisena. Idea voi olla validi vielä tuonnempanakin: laadun uhrauksella musta saisi vahvan otteen tummista ruuduista, ja myös mahdollisesti avoimen b-linjan valkean kuninkaan suuntaan.
Asema on muuttunut melko suljetuksi, ja eriväristen lähettien johdosta valkea hallitsee vaaleita ruutuja ja musta tummia ruutuja. Löytääkö kumpikaan kone keinoja murtaa vastustajan asema ja edistyä pelissä?
Asema vaikuttaa hieman lukkiutuneelta. Molemmat koneet siirtelevät upseereitaan uusiin asemiin ja kyttäävät mahdollisuutta murtautua läpi tavalla tai toisella. Mielenkiintoista on se, että noin siirtoon 39 asti SF arvioi aseman olevan täysin tasan (0.00), kun taas Lc0 on koko ajan olettanut olevansa hieman vahvemmalla puolella. Siirron 40 jälkeen SF arvioi mustan aseman hieman edullisemmaksi (-0.30), ei siis paljon mutta kuitenkin jotain muuta kuin ”nollat”. Lc0 ei ole muuttanut arviotaan, joten asemassa saattaa piillä mahdollisuuksia suuntaan ja toiseen!
Valkea rakentelee pientä aktiviteettia h-sotilaallaan, mutta onko mitään konkreettista tarjolla? Kumpikin kone näkee aseman parantuvan marginaalisesti omasta näkökulmastaan siirto siirrolta, mutta edelleen liikutaan noin +/- 0.50 suuruusluokassa, ilman mitään konkreettista näköpiirissä olevaa etua.
Aseman luonne on pysynyt edelleen suljettuna, ja nyt loogiset sotilaan siirrotkin on käytetty. Molemmat koneet arvioivat olevansa noin +/- 0.40 verran paremmalla puolella, mutta näköpiirissä on lähinnä upseerien siirtelyä takalinjoilla. Välillä analyysissa vilahtaa myös lyöntejä erityisesti keskustan alueella, joten toivoa pelin etenemisestä on! Mielenkiintoiseksi aseman tekee se, miten koneet reagoivat aikanaan lähestyvään 50 siirron sääntöön. Siirtoja tehdään nyt raadin toimesta nopeutetulla aikataululla jotta päästään näkemään miten peli edistyy.
Molemmat koneet kokevat oman asemansa hieman edullisemmaksi…
… eikä tilanne muutu siirtovuoron vaihtuessa, mikä on yleinen ilmiö kun esim SF analysoi pelejä.
Molemmat koneet siirtelevät upseereitaan linjojen takana, mutta vaikuttaa siltä että kumpikaan ei enää näe mahdollisuuksia murtautua linjojen läpi. Viimeinen mielenkiinnon kohde on lähestyvä 50 siirron sääntö, koska molemmat koneet edelleen kokevat olevansa paremmalla puolella joten on mielenkiintoista nähdä miten ne reagoivat lähestyvään tasapeliin. Mielenkiintoista on että kumpikin kone pitää omaa asemaansa vahvempana riippumatta siitä kumman siirtovuoro on. Usein kone arvioi siirtovuorossa olevan asemaa noin 0.20 paremmaksi, eli sama kone saattaa arvioida aseman esim. 0.00 toisen pelaajan näkökulmasta, ja kun sitten toteuttaa parhaan siirron, onkin asema toisen näkökulmasta +0.40.
BOOM! Mustilla pelaava Stockfish päättää juuri ennen lähestyvää 50 siirron tasapeliä, että asema antaa mahdollisuuksia jatkaa peliä. Valkeilla pelaava Lc0 ei pidä tätä siirtoa hyvänä, joten näyttää siltä että peli saattaa vielä jatkua mielenkiintoisena!
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Edellinen artikkeliEdellinen Henri Lahdelma voitti HSL pääsiäisturnauksen, EtVaS miehitti vahvasti pistesijat
Seuraava artikkeliSeuraava Vilka Sipilä pikashakin Suomen mestari
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: